CELEX: 52021DP0035
Language: sk
Date: 2021-02-09 00:00:00
Title: Rozhodnutie Európskeho parlamentu nevzniesť námietku voči delegovanému nariadeniu Komisie z 27. januára 2021, ktorým sa mení delegované nariadenie (EÚ) 2020/884, ktorým sa na rok 2020 stanovuje výnimka z delegovaného nariadenia (EÚ) 2017/891, pokiaľ ide o sektor ovocia a zeleniny, a z delegovaného nariadenia (EÚ) 2016/1149, pokiaľ ide o sektor vinohradníctva a vinárstva, v súvislosti s pandémiou COVID-19, a ktorým sa mení delegované nariadenie (EÚ) 2016/1149 (C(2021)00371 – 2021/2530(DEA))

17.11.2021   
            
            
               SK
            
            
               Úradný vestník Európskej únie
            
            
               C 465/176
            
         
      P9_TA(2021)0035
      Nevznesenie námietky voči delegovanému aktu: podpora sektora ovocia a zeleniny a sektora vinohradníctva a vinárstva v súvislosti s pandémiou COVID-19
      Rozhodnutie Európskeho parlamentu nevzniesť námietku voči delegovanému nariadeniu Komisie z 27. januára 2021, ktorým sa mení delegované nariadenie (EÚ) 2020/884, ktorým sa na rok 2020 stanovuje výnimka z delegovaného nariadenia (EÚ) 2017/891, pokiaľ ide o sektor ovocia a zeleniny, a z delegovaného nariadenia (EÚ) 2016/1149, pokiaľ ide o sektor vinohradníctva a vinárstva, v súvislosti s pandémiou COVID-19, a ktorým sa mení delegované nariadenie (EÚ) 2016/1149 (C(2021)00371 – 2021/2530(DEA))
      (2021/C 465/22)
      
         Európsky parlament,
      
                  —
               
               
                  so zreteľom na delegované nariadenie Komisie (C(2021)00371),
               
            
                  —
               
               
                  so zreteľom na list Výboru pre poľnohospodárstvo a rozvoj vidieka predsedovi Konferencie predsedov výborov z 2. februára 2021,
               
            
                  —
               
               
                  so zreteľom na článok 290 Zmluvy o fungovaní Európskej únie,
               
            
                  —
               
               
                  so zreteľom na nariadenie Európskeho parlamentu a Rady (EÚ) č. 1306/2013 (1), a najmä na jeho článok 62 ods. 1, článok 64 ods. 6 a článok 115 ods. 5,
               
            
                  —
               
               
                  so zreteľom na nariadenie Európskeho parlamentu a Rady (EÚ) č. 1308/2013 (2), a najmä na jeho článok 53 písm. b) a h) a článok 227 ods. 5,
               
            
                  —
               
               
                  so zreteľom na článok 111 ods. 6 rokovacieho poriadku,
               
            
                  —
               
               
                  so zreteľom na odporúčanie k rozhodnutiu Výboru pre poľnohospodárstvo a rozvoj vidieka,
               
            
                  —
               
               
                  so zreteľom na skutočnosť, že neboli vznesené námietky v lehote stanovenej v tretej a štvrtej zarážke článku 111 ods. 6 rokovacieho poriadku, ktorá vypršala 9. februára 2021,
               
            
                  A.
               
               
                  keďže vzhľadom na mimoriadne závažné narušenie trhu a nahromadenie zložitých okolností v sektore vinohradníctva a vinárstva, čo má pôvod v uložení ciel na dovoz vín z Únie zo strany Spojených štátov v októbri 2019 a v súčasnosti pokračuje v dôsledku platných reštriktívnych opatrení prijatých v reakcii na celosvetovú pandémiu ochorenia COVID-19, sa všetky členské štáty a poľnohospodári vo všetkých členských štátoch stretávajú s mimoriadnymi ťažkosťami pri plánovaní, implementácii a vykonávaní operácií v rámci programov podpory v sektore vinohradníctva a vinárstva stanovených v článkoch 39 až 54 nariadenia (EÚ) č. 1308/2013;
               
            
                  B.
               
               
                  keďže vzhľadom na bezprecedentnú povahu tejto kombinácie okolností prijala Komisia 4. mája 2020 ustanovenia podľa delegovaného nariadenia Komisie (EÚ) 2020/884 (3), ktorými sa stanovujú možnosti flexibility a povoľujú výnimky z delegovaných nariadení uplatniteľných na sektor vinohradníctva a vinárstva;
               
            
                  C.
               
               
                  keďže napriek užitočnosti týchto opatrení sa však v sektore vinohradníctva a vinárstva nepodarilo obnoviť rovnováhu medzi ponukou a dopytom a vzhľadom na pokračujúcu pandémiu ochorenia COVID-19 sa neočakáva, že by k tomu mohlo dôjsť v krátkodobom až strednodobom horizonte;
               
            
                  D.
               
               
                  keďže vzhľadom na predpokladané pokračovanie pandémie ochorenia COVID-19 počas značnej časti rozpočtového roka 2021 Komisia navrhla predĺžiť uplatňovanie opatrení stanovených v delegovanom nariadení (EÚ) 2020/884 na obdobie rozpočtového roka 2021;
               
            
                  E.
               
               
                  keďže rýchle zavedenie tejto pokračujúcej flexibility a výnimiek je zásadne dôležité na to, aby sa podarilo účinne a efektívne vyriešiť ťažkostí pri vykonávaní programov pomoci pre sektor vinohradníctva a vinárstva, zabrániť ďalším hospodárskym stratám, napraviť situácia na trhu a obnoviť fungovanie dodávateľského reťazca v sektore vinohradníctva a vinárstva;
               
            
               
                  1.
               
               
                  oznamuje, že nevznesie námietku voči delegovanému nariadeniu;
               
            
               
                  2.
               
               
                  poveruje svojho predsedu, aby postúpil toto rozhodnutie Rade a Komisii.
               
            
         (1)  Nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (Ú. v. EÚ L 347, 20.12.2013, s. 549).
      
         (2)  Nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (Ú. v. EÚ L 347, 20.12.2013, s. 671).
      
         (3)  Delegované nariadenie Komisie (EÚ) 2020/884 zo 4. mája 2020, ktorým sa na rok 2020 stanovuje výnimka z delegovaného nariadenia Komisie (EÚ) 2017/891, pokiaľ ide o sektor ovocia a zeleniny, a delegovaného nariadenia (EÚ) 2016/1149, pokiaľ ide o sektor vinohradníctva a vinárstva, v súvislosti s pandémiou COVID-19 (Ú. v. EÚ L 205, 29.6.2020, s. 1).